Տարիներ առաջ, երբ /այն տարիներին ակտիվ/ հասարակական գործիչ Սուրեն Խառատյանի տունը հրդեհ է ընկնում, այրվում է ողջ տունը. Խառատյանին տնից մնում են միայն մի քանի նկարներ, որոնց, կարծես, կրակի բոցերը չէին հասել. հրաշքով փրկված նկարների հեղինակը Գյումրիում ծնված, բայց արմատներով նախիջեւանցի Կարեն Սմբատյանն էր: Նկարչի տղան` Դավիթ Սմբատյանը, ասում է, որ հոր մահից հետո իրենք որոշել են անել այն, ինչ նկարիչը չհասցրեց իրականացնել կենդանության օրոք: Նկարչի 80-րդ տարեդարձի առիթով անցած տարի ցուցահանդես բացվեց` հետադարձ` Սմբատյանի առաջին աշխատանքից մինչեւ վերջին նկարը: Նաեւ լույս տեսավ «Պատառիկներ օրագրից» գրքի 2-րդ մասը: